**210224**

**Го Пуан Сенг**

***«Өз ақыл-санаңа сүйеніп жүрме,***

***Сенім арт шын жүректен Жаратқан Иеңе.***

***Бар жағдайда да мойында Тәңір Иеңді,***

***Сонда Ол тура жолмен жетелер сені.»***

***(Нақыл сөздер 3:5-6)***

Го Пуан Сенг өзінің «Баспана және күш» кітабында Екінші дүниежүзілік соғыс кезіндегі төрт жыл өмірін баяндайды. Ол өзінің отбасымен бірге жапон солдаттарынан, Филиппиннің джунглиіне қашып бара жатқанда, өлімнен бір-ақ қадам жерде болған еді. Юнайтед Пресс редакторлары бұл кітапқа шолу жасағанда, оның мақсаты - ескі жараны — ауыр қайғыны еске түсіру емес, керісінше, ең қиын сынақтардан өту үшін Құдайға және оның Сөзіндегі уәделеріне деген кемел сенім жеткілікті екенін ескерту.

Екінші дүниежүзілік соғыс басталған кезде Сенг, Манилада шыққан «Фукиен Таймс» деп аталатын ықпалды қытайлық газеттің баспагері болды. Жапондықтардың Филиппинге жасаған шабуылынан кейін Сенг ашуланып, интервенцияға қарсы сөз сөйлеп, бәрін бұған қарсы шығуға шақырды. 1941 жылы желтоқсанда Манила құлаған кезде, Го Пуан Сенгтің аты бірден «қара тізімге» енгізілді.

Оның басқыншыларға қарсы жалынды редакциялық мақалалары мен шешендік сөздерінің күндері аяқталып, Джимми Го, достары оны солай атады, бір күндеп өмір сүре бастады. Өміріне үнемі қауіп төніп тұрғанына қарамастан, Тәңір Иеміз Сенгке оның жанында болатынына және оны қорғайтындығына сенімділік берді.

Көп ұзамай Сенг пен оның отбасы Маниладан қырық сегіз шақырым жердегі таулы джунглиді паналады. Құдайға деген үмітті үзуге жақын қалғанда, ол тоқтамай мінажат ете бастады. Тәңір Иеміз джунглидің үнсіздігінде оның мінажаттарына жауап берді! Осы сәттен бастап Джимми Го ешқашан мұндай үмітсіздікті бастан кешкен емес. Кейде дұшпандардың жақын болғаны соншалық, олар қашқындарды іздеп жатқан кезде, олардың дауыстары естілетін. Бірде, олардың мінажаттары арқылы, қашқындардың біреуінің арбада отырғанын сезбей, өткізіп жіберді.